Vilniaus universiteto Tarptautinių santykių ir politikos mokslų instituto Atitikties mokslinių tyrimų etikai komiteto nuostatų 3 priedas

**VILNIAUS UNIVERSITETO TARPTAUTINIŲ SANTYKIŲ IR POLITIKOS MOKSLŲ INSTITUTO SUTRUMPINTA PARAIŠKOS ATITIKTIES MOKSLINIŲ TYRIMŲ ETIKAI KOMITETUI FORMA[[1]](#footnote-1)**

Prašome žemiau pateikiamoje formoje įrašyti pagrindinę informaciją apie planuojamą tyrimą.

Jei Komitetas nuspręs, kad jūsų planuojamas tyrimas atitinka supaprastintam paraiškos nagrinėjimui keliamus reikalavimus (Nuostatų 25 punktas) ir šioje formoje pateikiamos informacijos pakanka planuojamo tyrimo atitikčiai mokslinių tyrimų etikai įvertinti, vertinimas bus atliekamas supaprasintu būdu. Tokiu atveju papildomų dokumentų pateikti nereikės ir per 10 darbo dienų nuo sutrumpintos paraiškos pateikimo jūs gausite Komiteto išvadą dėl planuojamo tyrimo atitikimo tyrimų etikai.

Jei Komitetas nuspręs, kad jūsų tyrimas neatitinka supaprastintam nagrinėjimo procesui keliamų reikalavimų ir prireikus papildomos informacijos Jūsų planuojamo tyrimo atitikčiai mokslinių tyrimų etikai įvertinti, su Jumis bus susisiekta ir paprašyta pateikti įprastinę paraišką. Jeigu esate įsitikinęs (-usi), kad jūsų planuojamas tyrimas negalės būti vertinamas supaprastintu būdu, galite iš karto teikti Komitetui įprastinę paraišką.

Apie paraiškos nagrinėjimo eigą jūs būsite informuojamas (-a) el. paštu. Daugiau informacijos apie atitikties tyrimų etikai vertinimo tvarką ir dokumentus galite rasti VU TSPMI interneto puslapyje [www.tspmi.vu.lt/amtek](http://www.tspmi.vu.lt/amtek).

Kilus klausimams kviečiame kreiptis į VU TSPMI Atitikties mokslinių tyrimų etikai komitetą el. pašto adresu amtek@tspmi.vu.lt.

1. Šios formos pateikėjo (-os) vardas ir pavardė.
2. Šios formos pateikėjo (-os) el. pašto adresas.
3. Tyrimo pavadinimas lietuvių ir anglų kalbomis.
4. Pagrindinio (-ės) vykdytojo (-os) ir vykdytojų vardai, pavardės, pareigos, institucijos.
5. Galimas / turimas tyrimo finansavimo šaltinis (-iai) arba rėmėjas (-ai/-os).
6. Tyrimo aprašymas.

*Trumpai apibūdinkite tyrimo idėją, nurodykite tyrimo tikslą, uždavinius ir pan. (iki 300 žodžių).*

1. Tyrimo metodai.

*Glaustai nurodykite visus metodus, kuriuos naudotumėte planuojamame tyrime.*

1. Ar jūsų planuojamas tyrimas būtų atliekamas su žmonėmis (informantai (-ės), respondentai (-ės), stebimieji (-osios) ir t.t.) **ARBA** su žmonių sukurtu turiniu kaip duomenimis (laiškai, soc. tinklų įrašai ir pan.)?

**TAIP / NE**

1. Ar jūsų planuojamame tyrime su žmonėmis būtų renkami asmens duomenys?

*Asmens duomenys šiuo atveju reiškia vardą, pavardę, kontaktinę informaciją, gyvenamosios vietos adresą, parašą ar kitas konkretų asmeninį netiesiogiai galinčias padėti identifikuoti detales (konkreti darbovietė, specifinės pareigos, išskirtinės asmens savybės ir t.t.).*

**TAIP / NE, TYRIMO DUOMENYS JAU JŲ GAVIMO AR RINKIMO MOMENTU BUS VISIŠKAI ANONIMINIAI**

1. Ar tarp tyrėjų ir tiriamųjų būtų hierarchinis santykis?

*Tokio santykio pavyzdžiai: dėstytojas (-a) tiria savo studentus (-es), vadovas (-ė) tiria savo darbuotojus (-as) ir pan.*

**TAIP / NE**

1. Ar asmenys galėtų laisvai nuspręsti, ar dalyvauti tyrime?

**TAIP / NE (PVZ., KAI UŽSAKOMAJAME TYRIME BŪTŲ TIRIAMAS VISAS TAM TIKROS ORGANIZACIJOS KOLEKTYVAS)**

1. Ar tiriamųjų atžvilgiu būtų taikoma apgaulė?

*Apgaulės pavyzdys – tyrėjas (-a) nenurodo tikrųjų atliekamo tyrimo tikslų tiriamiesiems (-osioms) dėl metodologinių priežasčių.*

**TAIP / NE**

1. Ar planuojate tirti pažeidžiamas grupes?

*Pažeidžiamos grupės: dėl sveikatos problemų laikytini negalinčiais tinkamai atstovauti savo interesams ar duoti informuotą sutikimą asmenys, vaikai ir kiti nepilnamečiai, žmonės su negalia, vyresnio amžiaus žmonės, nėščios moterys, nepilnamečius vaikus turintys vieniši tėvai, prekybos žmonėmis aukos, sunkiai sergantys, psichikos sutrikimų turintys asmenys, asmenys, patyrę kankinimus, išprievartavimą ar kitos sunkaus psichologinio, fizinio arba seksualinio smurto formas, pabėgėliai, imigrantai, įvairios mažumos, studentai (kai tyrimas susijęs su jų studijomis), slaugos ar globos namų gyventojai, tikrąją karo tarnybą atliekantys kariai, Tyrėjui (-ai) pavaldūs darbuotojai, kaliniai, sulaikytieji, asmenys, gyvenantys socialinės globos įstaigose, ir t.t. Baigtinio pažeidžiamų grupių sąrašo nėra, skirtinguose teisės aktuose išvardijamos skirtingos grupės. Net ir čia nepaminėtą asmenų grupę planuojantis tirti Tyrėjas (-a) privalo atsakingai įvertinti, ar ji nėra laikytina pažeidžiama panašiu lygmeniu, kaip čia išvardijamos grupės.*

**TAIP / NE**

1. Ar planuojamas atlygis ar kompensacija tyrimo dalyviams (-ėms)?

**TAIP / NE**

1. Ar tyrimas galėtų kelti didesnę nei minimalią riziką ar žalą tiriamiesiems (-ioms)?

*Minimali rizika ar žala – tokia, kurios tikimybė ir mastas neviršija įprastai patiriamos kasdieniame gyvenime.*

**TAIP / NE**

1. Ar tyrime būtų naudojamas ar kuriamas dirbtinis intelektas?

**TAIP / NE**

1. Ar tyrimas būtų atliekamas už Europos Sąjungos ribų?

**TAIP / NE**

1. Ar esama tikimybės, kad paskelbti planuojamo tyrimo rezultatai galėtų būti panaudoti piktavališkai, pažeidžiant žmogaus teises ar orumą, sukeliant neigiamus socialinius ar kitokius padarinius?

**TAIP / NE**

1. Jei esama kitų Jūsų planuojamo tyrimo aspektų, kurie, Jūsų manymu, galėtų kelti etikos problemas ir dėl kurių norėtumėte pasitarti su Komitetu, nurodykite juos ir identifikuokite įžvelgiamas rizikas.
2. Aš patvirtinu, kad tyrimas būtų vykdomas taip, kaip nurodžiau šioje formoje, ir laikantis atitinkamų teisės aktų (Vilniaus universiteto Akademinės etikos kodeksu, Atitikties mokslinių tyrimų etikai vertinimo gairėmis, patvirtintomis Lietuvos Respublikos akademinės etikos ir procedūrų kontrolieriaus 2020 m. gruodžio 10 d. įsakymu Nr. V-60, Bendruoju duomenų apsaugos reglamentu ir kitais teisės aktais).

[ ]  **PATVIRTINU**

1. Aš patvirtinu, kad esu susipažinęs (-usi) su asmens duomenų tvarkymo Vilniaus universitete tvarkos aprašu, kuriame nustatyti asmens duomenų tvarkymo ir apsaugos reikalavimai, duomenų subjektų teisės ir jų įgyvendinimo tvarka Vilniaus universitete ir kuris yra viešai skelbiamas ir prieinamas adresu [www.vu.lt/privatumas](http://www.vu.lt/privatumas).

[ ]  **PATVIRTINU**

1. Sutrumpinta paraiškos forma pildoma elektroniniu būdu čia: <https://forms.office.com/e/Y436vykWnF>. [↑](#footnote-ref-1)